open-index/open-wikipedia-markdown huggingface dataset:
Mercer Ellington

**Mercer Kennedy Ellington** (1919–1996) oli yhdysvaltalainen muusikko ja orkesterinjohtaja. Hän johti omaa yhtyettään ja soitti myös toisinaan isänsä Duke Ellingtonin orkesterissa.

Ellington opiskeli musiikkia ja johti omaa orkesteriaan ennen liittymistään Duke Ellingtonin yhtyeeseen vuonna 1940. Hän osallistui orkesterin asioiden järjestelyyn ja 1950- ja 1960-luvuilla soitti trumpettia yhtyeessä. Hänen omat yhtyeensä, joita hän johti vuosina 1939, 1946–1949 ja 1959, eivät saavuttaneet mainittavaa suosiota. Kun Duke Ellington kuoli vuonna 1974, Mercer Ellington otti hänen paikkansa orkesterin johtajana 1990-luvulle asti.

Tunnetuimmat sävellyksensä Ellington julkaisi 1940-luvulla muusikkoliitto ASCAP:n lakon aikana. Duke Ellington ei liiton jäsenenä saanut soittaa omia sävellyksiään radiossa, joten hän otti ohjelmistoonsa Mercer Ellingtonin ja Billy Strayhornin kirjoittamia kappaleita. Orkesterin tunnuskappaleeksi tuli Strayhornin ”Take the ’A’ Train”, ja Mercer Ellingtonin sävellyksistä muun muassa ”Things Ain’t What They Used to Be”, ”Jumpin’ Punkins”, ”Moon Mist” ja ”Blue Serge” otettiin orkesterin repertuaariin.

Orkesterinjohtamisen lisäksi Ellington toimi Cootie Williamsin orkesterin managerina, Della Reesen musiikillisena ohjaajana ja työskenteli levy-yhtiössä. Hän ohjasi isänsä musiikkiin perustuvan musikaalirevyyn *Sophisticated Ladies* ja valvoi Duke Ellingtonin julkaisematta jääneiden nauhoitusten julkaisua.

Ellington kuoli 8. helmikuuta 1996 Kööpenhaminassa, Tanskassa.

## Lähteet

## Kirjallisuutta
*
Arulappan Amalraj

**Arulappan Amalraj** (s. 4. joulukuuta 1953) on intialainen roomalaiskatolinen piispa. Hänet vihittiin papiksi 26. joulukuuta 1980 ja nimitettiin Ootacamundin hiippakunnan piispaksi 30. kesäkuuta 2006. Piispaksi vihkiminen seurasi 9. elokuuta. Pääkonsekraattorina toimi Malayappan Chinnappa, jota avustivat Antony Anandarayar ja Ambrose Mathalaimuthu.

## Lähteet
Ekopop

**Ekopop: Ekologisen ja onnellisen elämän opas** on Tom Henrikssonin ja Leo Straniuksen kirja vuodelta 2011. Teoksen on julkaissut Avain. Kirja rakentuu helsinkiläisen opiskelijan Henrikssonin tarinana ympäristöaktivisti Straniuksen oppien seuraamisesta.

## Lähteet

## Aiheesta muualla
* Kirjan blogi.
* Hanna-Leena Ylinen: Ekopop. Elonkehä 3.6.2011.
* Terhi Upola: Miksei ekoilu voi olla pelkkää poppia ja Pokémonia? . Uusi musta 5.7.2011.
* Johan Ekman: Tom Henrikssonin Ekopop kritisoi partion haluttomuutta kannanottajana. Partiojohtaja.fi, syyskuu 2011.
KNM Roald Amundsen

**KNM Roald Amundsen** (runkonumero F311) on Norjan laivaston Fridtjof Nansen -luokan fregatti.

## Valmistus

Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 3. kesäkuuta 2004 telakkanumeroll 306. Alus laskettiin vesille 25. toukokuuta 2005 ja luovutettiin telakalta tilaajalle 21. toukokuuta 2007. Alus otettiin palvelukseen 21. toukokuuta 2008.

## Lähteet
*

### Viitteet
KNM Thor Heyerdahl

**KNM Thor Heyerdahl** (runkonumero F314) on Norjan laivaston Fridtjof Nansen -luokan fregatti.

## Valmistus

Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 23. marraskuuta 2007. Alus laskettiin vesille 11. helmikuuta 2009 ja otettiin palvelukseen 18. tammikuuta 2011.

## Lähteet
*

### Viitteet
KNM Otto Sverdrup

**KNM Otto Sverdrup** (runkonumero F312) on Norjan laivaston vuonna 2008 palvelukseenotettu Fridtjof Nansen -luokan fregatti.

## Valmistus

Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 25. toukokuuta 2005. Alus laskettiin vesille 28. huhtikuuta 2006 ja otettiin palvelukseen 30. huhtikuuta 2008.

## Palvelus
Alus vieraili Helsingissä elokuun lopulla 2017 Naton laivasto-osaston johtoaluksena.

## Lähteet
*

### Viitteet
KNM Helge Ingstad

**KNM Helge Ingstad** (runkonumero F313) oli Norjan laivaston Fridtjof Nansen -luokan fregatti.

## Valmistus

Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 28. huhtikuuta 2006. Alus laskettiin vesille 23. marraskuuta 2007 ja otettiin palvelukseen 29. syyskuuta 2009.

Alus on nimetty norjalaisen tutkimusmatkailijan ja kirjailijan Helge Ingstadin mukaan.

## Palvelus
Alus törmäsi maltalaiseen öljytankkeriin *Sola TS*:iin 8. marraskuuta 2018 noin kello neljä aamuyöllä Sturessa lähellä Bergeniä. Alus oli palaamassa Naton Trident Juncture 2018 -sotaharjoituksesta. Alukseen tuli vuoto, eivätkä pumput pystyneet pitämään vuotoa hallinnassa. Hinaajat työnsivät aluksen rantaveteen, jotta se ei voinut upota täysin. Kaksi miehistöstä joutui sairaalahoitoon. Alusta paikallaan pitäneet vaijerit katkesivat yöllä ja aamulla 13. marraskuuta. Alus vajosi pinnan alle. Onnettomuutta edeltävät VHF-tallenteet osoittivat, että alusta oli lukuisia kertoja varoitettu törmäyksestä, mutta laivan komentosillan vastaukset olivat olleet sekavia eikä laiva muuttanut kurssiaan ilmeisesti matalikon pelossa. Myös laivan AIS-paikannusjärjestelmä kytkettiin päälle vasta törmäyksen jälkeen.

Norjan valtio oli aluksi halukas korjaamaan aluksen, mutta jo alustavat arviot korjaustöistä olivat epärealistisen kalliita. Kesäkuussa 2019 Norjan valtio ilmoitti, ettei se tule korjaamaan alusta. Hinta-arvio korjaustöille oli vähintään samansuuruinen kuin mitä uuden aluksen rakentaminen maksaisi.

Norjan puolustusministeriön materiaalilaitos Forsvarsmateriell (FMA) allekirjoitti 11. tammikuuta 2022 sopimuksen aluksen myynnistä Norscrap Westille. Alus tullaan siirtämään Hanøytangenin telakalla, jossa se romutetaan vuoden 2022 loppuun mennessä.

## Lähteet
*

### Viitteet

## Aiheesta muualla
Siroahvenet

**Siroahvenet** (Callanthiidae) on välskärikaloihin kuuluva kalaheimo. Heimon lajit elävät lämpimissä merissä.

## Lajit ja anatomia
Siroahventen heimoon kuuluu 2 sukua ja lähteestä riippuen noin 9&ndash;12 lajia. Lajeja ovat muun muassa kaijasiroahven (*Callanthias ruber*) ja viirisiroahven (*Grammatonotus crosnieri*). Aikaisemmin siroahventen katsottiin kuuluvan meriahventen heimoon (Serranidae). Lajit ovat melko pieniä ja suurimmat lajit ovat kooltaan korkeintaan noin 25&nbsp;cm pitkiä. Ruumiinrakenteeltaan ne ovat melko pitkulaisia ja siroja. Pyrstöevä lajeilla on usein kuunsirpinmuotoinen ja ylimmät ja alimmat pyrstön ruodoista ovat pidentyneet. Selkäeviä siroahvenilla on yksi ja etureunassa on teräviä piikkejä ja evä on eräillä lajeilla korkeampi takaosastaan. Siroahvenet ovat hyvin värikkäitä, punaisia, keltaisia, oransseja, violetteja tai sisnisiä kaloja. Suomut ovat lajeilla melko kookkaat ja kylkiviiva kulkee lähellä selkäevää. Siroahvenlajit ovat mahdollisesti hermafrodiitteja.

## Levinneisyys ja elintavat
Siroahvenia tavataan lämpimistä vesistä itäiseltä Atlantilta, Välimerestä, Intian valtamereltä ja Tyyneltämereltä. Ne elävät lähellä koralliriuttoja ja kivikkoisia alueita yleensä 4&ndash;660&nbsp; metrin syvyydessä merenpinnasta. Lajien ravintoa on eläinplankton. Eräitä siroahventen heimon kaloja voidaan pitää akvaariokaloina.

## Lähteet
1714 Sy

**1714 Sy** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi L. Boyer vuonna 1951. Pikkuplaneetta sai nimensä Frédéric Syn mukaan, joka oli laskijana Pariisin observatoriossa. Ennen kuin tämä asteroidi nimettiin, se tunnettiin väliaikaisella tunnuksella **1951 OA**. Syn läpimitta on noin 17 kilometriä ja albedo noin 0,109.

## Lähteet
*JPL Small-Body Database Browser: 1714 Sy (1951 OA) 
* 
*IAU Minor Planet Center: Discovery Circumstances: Numbered Minor Planets 
*Numbered minor planets 

### Viitteet
4487 Pocahontas

**4487 Pocahontas** on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi C. S. Shoemaker vuonna 1987. Pikkuplaneetta sai nimensä intiaaniprinsessa Pocahontaksen mukaan. Ennen kuin tämä asteroidi sai nimensä, se tunnettiin väliaikaisella tunnuksella **1987 UA**. Koska Pocahontaksen absoluuttinen magnitudi (H) on 17,1; sen läpimitta on todennäköisesti välillä 1–2 kilometriä.

## Lähteet
*JPL Small-Body Database Browser: 4487 Pocahontas (1987 UA) 
* 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 
*Numbered minor planets
Diamonds Are Forever

**Diamonds Are Forever** tai **Timantit ovat ikuisia** saattaa viitata seuraaviin:

## Kirjallisuus
* *[[Timantit ovat ikuisia (romaani)|Timantit ovat ikuisia]]* (), neljäs romaani Ian Flemingin James Bond -sarjassa
* *Diamonds Are Forever*, Ryk E. Spoorin ja Eric Flintin lyhyt romaani vuodelta 2004

## Elokuva
* *[[Timantit ovat ikuisia]]* (), seitsemäs EON Productionsin James Bond -elokuva vuodelta 1971

## Musiikki
* *[[Diamonds Are Forever (soundtrack)|Diamonds Are Forever]]*, John Barryn säveltämä elokuvan soundtrack
** ”Diamonds Are Forever”, Shirley Basseyn kappale elokuvan soundtrackilta
* ”Diamonds from Sierra Leone”, Kanye Westin kappale, jossa on käytetty samplea *Timantit ovat ikuisia* -elokuvan nimikappaleesta 
* *[[Diamonds Are Forever (Funky Diamondsin albumi)|Diamonds Are Forever]]*, Funky Diamondsin albumi vuodelta 1999
* *Diamonds Are Forever*, Legs Diamondin albumi vuodelta 2006
* ”Diamonds Are Forever”, Franck Pourcelin kappale, joka oli *[[Strictly Breaks Volume 11]]* -albumilla
* kappale musikaalissa *[[Diamonds (musikaali)|Diamonds]]*
* ”Diamonds Aren’t Forever”, Suicide Seasonin albumi
* *[[Diamonds Are Forever (mixtape)|Diamonds Are Forever]]*, hip hop -artisti Trinan mixtape vuodelta 2011
Astala

**Astala** on suomalainen sukunimi. Tunnettuja nimenkantajia:

* Aarne A. Astala (1891–1959), päätoimittaja ja suomentaja
* Erkki Astala (s. 1956), elokuva-alan vaikuttaja
* Heli Astala (1937–2018), poliitikko (SKDL, Vasemmistoliitto)
* Juho Astala (1860–1936), kansanedustaja (Nuorsuomalainen Puolue, Kansallinen Edistyspuolue)
* Kari Astala (s. 1953), matematiikan professori
* Keijo Astala (1908–1991), arkistonjohtaja ja historian tutkija
* Lauri Astala (s. 1958), kuvataiteilija
* Mauno Astala (1930–1987), kuoronjohtaja
* Sampsa Astala (s. 1974), muusikko.
Herman Watzinger

**Herman Watzinger** (20. huhtikuuta 1916 Wiesbaden, Saksa – 27. maaliskuuta 1986 Peru) oli norjalainen lämpöinsinööri ja tutkimusmatkailija.

Watzinger ja Thor Heyerdahl tutustuivat sattumalta New Yorkissa Heyerdahlin ollessa valmistelemassa Kon-Tiki-retkikuntaansa. Watzinger osoitti mielenkiintoa hanketta kohtaan ja lähti lopulta retkikunnan mukaan. Vaikka Watzinger ei ymmärtänyt merenkulusta yhtään enempää kuin Heyerdahl, hän oli järjestelykykyinen mies. Hän vastasi matkan aikana säähavainnoinnista ja niiden muistiin kirjaamisesta. Watzingerista ja Heyerdahlista tuli elinikäisiä ystäviä. 

Watzinger asui vuodesta 1950 lähtien Perussa, jossa hän oli mukana erilaisissa kalastusprojekteissa johtajana. Hän oli vuodesta 1970 lähtien kalastusosaston johtaja Roomassa Yhdistyneiden kansakuntien elintarvike- ja maatalousjärjestössä ja vuosina 1977–1979 hän oli sen apulaispääjohtaja.

## Lähteet
* 

## Viitteet
Donetskin rautatieasema

**Donetskin rautatieasema** () on Ukrainan viidenneksi suurimman kaupungin Donetskin päärautatieasema.

Asema toimii sekä Ukrainan rautateiden kaukojunien, että lähiliikenteen keskusasemana Donetskin alueella.

Kaupunkiin suuntautuvan matkustajaliikenteen sujuvuutta pyrittiin parantamaan kesän 2012 jalkapallon Euroopan-mestaruuskisoihin liittyvän infrastruktuurin kehittämisen yhteydessä. Junayhteyttä nopeutettiin tuolloin muun muassa Harkovan ja Kiovan suuntaan.

Toukokuussa 2014 kranaatti-isku surmasi kaksi rautatieasemalla.

Viimeinen juna Donetskista lähti elokuussa 2014, jonka jälkeen junaliikenne  on ollut pysähdyksissä Itä-Ukrainan taisteluiden vuoksi.

## Lähteet

## Aiheesta muualla

* Kaukojunien haku Donetskin asemalle   (railway.dn.ua)
* Kaukoliikenteen junien haku Donetskin rautatieasemalle/-lta  (poezda.net)
* Kaukoliikenteen juna-aikatauluja Donetskin rautatieasemalle  (rasp.yandex.ru)
* Aseman lähijunien aikatauluja   (railway.dn.ua)
* Lähijunien aikatauluja Donetskin rautatieasemalle  (rasp.yandex.ru)
* Ukrainan rautateiden interaktiivinen, kullekin asemalle saapuvien ja lähtevien pikajunien sivusto, erityisesti EURO2012 jalkapalloa ajatellen  
* Aseman modernisointisuunnitelmia EURO 2012 kisoja varten  
* Donestkin alueen rautateiden historiaa   (railway.dn.ua)
* Ukrainan rataverkon kartta
Japanin ulkoministeriö

**Japanin ulkoministeriö** () on yksi Japanin hallituksen ministeriöistä. Sen vastuulla ovat maan ulkomaansuhteet. Ulkoministerinä on toiminut syyskuusta 2011 lähtien Kōichirō Gemba.

## Lähteet

## Aiheesta muualla

*
(74732) 1999 RQ176

**** (kirjoitetaan myös: **(74732) 1999 RQ176**) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 1999. Kohteen absoluuttinen magnitudi (H) on . Kiertoradan eksentrisyys on  ja inklinaatio on . Kiertoaika Auringon ympäri on noin .

## Lähteet
*JPL Small-Body Database Browser: 74732 (1999 RQ176) 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 

### Viitteet
Räyh!

**Räyh!** on Hevisaurus-yhtyeen 28. syyskuuta 2011 julkaisema albumi. Se nousi heti Suomen virallisen listan sijalle 2.

Levyllä on monia artistivierailuja. Mukana on myös duetto *Hevisaurus*-musikaalissa esiintyneen Purppura Louhikäärmeen kanssa.

## Kappaleet

## Kokoonpano
* Olavi Tikka – laulu
* Pasi Heikkilä – basso, koskettimet
* Nino Laurenne – kitara
* Ville Siuruainen – rummut

### Vierailijat
* Matias Kupiainen – kitarasoolo kappaleessa "Riffi Raffin tilubiisi"
* Gus G – kitarasoolo kappaleessa "Räyh!"
* Emppu Vuorinen – kitarasoolo kappaleessa "Tahdon maitoo"
* Sande Kallio – kosketinsoitinsoolo kappaleessa "Katakombi-zombi"
* Tuomo Saikkonen – kitarasoolo kappaleessa "Pirkolla on purkkaa"
* Kiti Kokkonen – laulu kappaleessa "Laulu ystävyyden"
* Jouni Hynynen – paha poliisi kappaleessa "Kaksipäinen poliisi"
* Ari Koivunen – hyvä poliisi kappaleessa "Kaksipäinen poliisi"
* Jone Nikula – kolmas poliisi kappaleessa "Kaksipäinen poliisi"

## Lähteet

## Aiheesta muualla
* 
*
Valkea aine

**Valkea aine** (lat. *substantia alba*) on pääosin valkeista hermosyistä muodostunutta aivokudoksessa harmaan kuorikerroksen alla ja selkäytimen reunaosissa sijaitsevaa hermokudosta. Se koostuu pääasiassa aivoon tulevista ja sieltä lähtevistä sekä aivokuoren eri osien välisistä aksoni- eli viejähaarakekimpuista. Valkea aine saa värinsä aksonikimppujen myeliinitupista. 

## Katso myös
* Ihmisaivot 
* Harmaa aine

## Lähteet
*Aivojen rakenne ja toiminta, Risto Ilmoniemi 
*Tohtori.fi: Valkea aine

### Viitteet

## Aiheesta muualla
Neuroanatomia

**Neuroanatomia** on neurotieteen osa-alue, joka tutkii hermoston rakennetta. Makroneuroanatomia keskittyy yleisiin rakenteisiin, paljaalla silmällä erotettaviin yhteyksiin. Mikroneuroanatomiassa painopiste on hermosolujen eli neuronien järjestäytymisessä, yhteyksissä ja solunsisäisissä rakenteissa. Tutkimusmenetelmiä on useita, esimerkiksi Camillo Golgin kehittämä värjäysmenetelmä, Golgin menetelmä, jonka avulla neuronien eri osia voidaan erottaa toisistaan.
Lümanda

**Lümanda** () oli kunta Saarenmaan maakunnassa. Kunnassa oli 25 kylää: Atla, Austla, Eeriksaare, Himmiste, Jõgela, Karala, Kipi, Koimla, Koki, Koovi, Kotlandi, Kulli, Kuusnõmme, Kärdu, Leedri, *Lümanda*, Metsapere, Mõisaküla, Põlluküla, Riksu, Taritu, Vahva, Vana-Lahetaguse ja Varpe, Viidu.

Lümandassa on ortodoksinen kirkko, joka on rakennettu kalkkiliuskekivestä vuonna 1867 muodoltaan laivaa muistuttavaksi. Siinä on kaksi kupolia. Entisöidyssä kirkkorakennuksessa on ruokala.

Siellä on louhittu kalkkikiveä vuosisatoja. Kalkin polttamista perinteiseen tapaan voi matkailija seurata. Alueella on vuonna 1986 rakennettu kollektiivitalouteen liittyvä klubirakennus. Lännessä Leedrissä on vanha saarenmaalainen ryhmäkylä, jossa on aarniometsän puita ja korkeita kiviaitoja.

## Kuntamuutokset
Kaarma, Kärla ja Lümanda yhdistyivät vuonna 2014 Lääne-Saaren kunnaksi. Vuoden 2017 kuntauudistuksessa Kuressaaren kaupunki ja Saarenmaan saaren kaikki 11 kuntaa (Lääne-Saare, Orissaare, Pihtla, Valjala, Salme, Kihelkonna, Laimjala, Mustjala, Torgu, Leisi ja Pöide) yhdistettiin Saarenmaan kunnaksi.

## Väestö
Vuoden 2011 väestönlaskennan mukaan Lümandan kunnassa oli 744 asukasta, joista 738 (99,2 %) oli virolaisia, 3 (0,4 %) venäläisiä ja 3 (0,4 %) muita kansallisuuksia.

## Talous
Paikkakunta on maatalousvaltainen. Siellä on myynnissä erilaisia tontteja ja kiinteistöjä. 

## Lähteet
Big Fun

**Big Fun** on C.C. Catchin vuonna 1988 julkaistu albumi. Se nousi Saksassa listalla parhaimmillaan sijalle 53. Albumin tunnetuimmat kappaleet lienevät "Nothing But a Heartache" ja "Backseat Of Your Cadillac".

## Kappaleet
# "Backseat Of Your Cadillac" - 3:24
# "Summer Kisses" - 3:51
# "Are You Serious" - 3:07
# "Night In Africa" - 4:09
# "Heartbeat City" - 3:38
# "Baby I Need Your Love" - 3:03
# "Little By Little" - 3:06
# "Nothing But a Heartache" - 3:02
# "If I Feel Love" - 3:42
# "Fire Of Love" - 3:00
Vahva

**Vahva** voi tarkoittaa seuraavia:
*Vahva, Saarenmaalainen Lümandan kuntaan kuuluva kylä.
*Vahva, Irinan musiikkialbumi.
*Vahva, Maarit Nissilän betoniveistos Turussa, Armas Puolimatkan muistomerkki
Hugh Gaitskell

**Hugh Todd Naylor Gaitskell** (s. 9. huhtikuuta 1906 – 18. tammikuuta 1963) oli brittiläinen poliitikko. Gaitskell kuului työväenpuolueeseen. Hän toimi puolueensa puheenjohtajana vuosina 1955–1963. Gaitskell toimi myös polttoaine- ja energiaministerinä 1947–1950 sekä valtiovarainministerinä 1950–1951.

Ministerintehtävissään ja niiden jälkeen Gaitskell sai mainetta pidettynä puhujana, oikeudenmukaisena virkamiehenä ja käytännöllisenä talousmiehenä. Hän johti ja uudisti vuodesta 1955 lähtien työväenpuoluetta sen ollessa oppositiossa, kasvatti kansansuosiotaan ja oli lähellä päästä pääministerin asemaan, kunnes kuoli 56-vuotiaana.

## Lähteet
Menkijärvi

**Menkijärvi** on kylä Alajärvellä Etelä-Pohjanmaalla lähellä Kuortaneen ja Lapuan rajaa. Menkijärveltä on matkaa Alajärven keskustaan noin 17 kilometriä. Kylää halkoo seututie 711. Muita kylälle tunnusomaisia piirteitä ovat kangasmetsät, peltoaukeat sekä järvet Menkijärvi ja Hirvijärvi. Kylässä sijaitsee myös Menkijärven lentokenttä, joka on edelleen ilmailuharrastajien käytössä ja aiemmin lisäksi myös puolustusvoimien käytössä. Puolustusvoimat luopui alueesta vuonna 2014. Alajärven kaupunki osti lentokentän ja siihen kuuluvat ranta-alueet vuonna 2017. Kesäisin järven rannalla lähellä lentokenttää toimii suosittu rantakahvila, jota ylläpitää Menkijärven Kyläyhdistys.

## Lähteet
* Menkijärven Kyläyhdistys ry
* https://www.ilmailumuseoyhdistys.fi/uutiset.html?a100=99731
* https://www.torstai-lehti.fi/2019/06/03/menkijarven-rantakahvila-palvelee-matkailijoita/
Kaarnamyrtit

**Kaarnamyrtit** (*Melaleuca*) on kasvisuku myrttikasvien heimossa. Lajeja suvussa on yli 380, joka sisältää myös sukuun mahdollisesti yhdistettävät lamppuharjat (*Callistemon*). Kaarnamyrtit ovat lähes kokonaan endeemisiä Australiassa, muutamia lajeja kasvaa Malesiassa ja Uudessa-Kaledoniassa.

## Lajeja
* paperikaarnamyrtti (*Melaleuca alternifolia*)
* valkokaarnamyrtti (kajeputpuu) (*Melaleuca leucadendra* tai ”*leucodendra*”)
* hunajakaarnamyrtti (*Melaleuca nesophila*)
* mesikaarnamyrtti (*Melaleuca quinquenervia*)
* neulakaarnamyrtti (*Melaleuca radula*)
* malleekaarnamyrtti (*Melaleuca acuminata*)
* helmikaarnamyrtti (*Melaleuca armillaris*)
* tulikaarnamyrtti (*Melaleuca fulgens*)
* harmaakaarnamyrtti (*Melaleuca incana*)
* otakaarnamyrtti (*Melaleuca styphelioides*)

## Lähteet

## Aiheesta muualla
* Suomen Lajitietokeskus: Kaarnamyrtit – ''Melaleuca''
Menkijärven lentokenttä

**Menkijärven lentokenttä** on Alajärvellä Menkijärven kylässä lähellä Lapuan ja Kuortaneen rajaa sijaitseva lentopaikka. Lentokenttää käyttävät Alajärven Ilmailukerho, Järviseudun Lentokerho, Vaasan Lentokerho sekä kesäisin Ilmasotakoulun Lentokerho ja Etelä-Pohjanmaan Ilmailukerho. Keväisin kenttä on myös puolustusvoimien käytössä, jolloin se saattaa olla siviileiltä suljettu.
Kentän pääkiitotie on hyvässä kunnossa, eikä siinä ole vaikuttavia reunaesteitä. Toista, vanhaa kiitotietä käytetään pääasiassa hinauskoneiden laskeutumiseen ja purjekoneiden varalaskupaikaksi, ja sen pinta on murtunut ja osittain kuoppainen.

## Historia

Vuonna 1933 metsäpalo tuhosi Menkijärvellä noin 200 hehtaaria metsää. 1930-luvun lopulla päätettiin palaneelle alueelle raivata lentokenttä. Sotien aikana kenttä oli Kauhavan ilmasotakoulun käytössä. 1970-luvun alussa kiitotie päällystettiin öljysoralla ja vuosina 1982 ja 1984 kiitotietä levennettiin ja pidennettiin.

## Lähteet
* 
* 

### Viitteet

## Aiheesta muualla
* Menkijärven lentokenttä 
* VFR Suomi/Finland – Menkijärven lentopaikka
Pierre Campana

**Pierre Campana** (s. 1. toukokuuta 1985 Bastia) on ranskalainen ralliautoilija. Hän aloitti uransa vuonna 2004 ja debytoi WRC-sarjassa vuonna 2007 Korsikan rallissa, jossa hän keskeytti. Seuraavana vuonna hän sijoittui sijalle 21 samassa rallissa. Vuonna 2010 Campana kilpaili Intercontinental Rally Challenge sarjassa ajaen kolme kilpailua. Vuonna 2011 Campana ajoi Monte Carlon rallissa sijoittuen 14:nneksi voittaen samalla 2WD-kategorian. Saksan rallissa Campana sijoittui 18:nneksi. Ranskan rallissa Campana onnistui ajamaan kymmenenneksi ja nousi vielä yhdeksänneksi kun Petter Solberg hylättiin kolmannelta sijalta alipainoisen auton takia. Sijoituksestaan Campana sai kaksi WRC-pistettä.

## Rallin MM-sarjan tulokset
()
ICloud

**iCloud** on Applen kehittämä pilvitallennuspalvelu, johon käyttäjien on mahdollista tallentaa erilaista sisältöä. Palvelun kautta kaikkiin palvelua tukeviin laitteisiin jaetaan pilvipalvelimen kautta sama sisältö. Esimerkiksi iPhonella otetut valokuvat kopioidaan automaattisesti esimerkiksi iPadiin tai tietokoneelle. iOS-laitteet voivat versiosta viisi alkaen myös tallentaa varmuuskopionsa iCloud-palveluun.

iOS 5.1 -versiosta alkaen käyttäjän on mahdollista poistaa yksittäisiä valokuvia kuvavirrasta. Ennen päivitystä kuvavirta piti nollata kokonaan kuvien poistamiseksi.

## Synkronoitavat tiedot
iCloud synkronoi:
* Valokuvat
* Kalenterin
* Sähköpostin
* Yhteystiedot
* Ohjelmat (iOS-laitteista)
* Kirjat (iOS-laitteiden välillä)
* Musiikin
* Dokumentit
* iOS-laitteiden varmuuskopiot

## iCloud hakkeroinnin kohteena 2014
31. elokuuta 2014 hakkeri julkaisi satojen Hollywoodin julkisuuden henkilöiden alastonkuvia. Kuvien väitettiin olleen peräisin heidän iCloud-käyttäjätileiltään, ja kuvat oli saatu palvelun tietoturva-aukkoa hyödyntäen. Hakkeri lähetti listan kohteiksi joutuneista julkisuuden henkilöistä 4chaniin.

## Lähteet
Maharashtra Open

**Maharashtra Open** (viralliselta nimeltään *Tata Open Maharashtra*) on vuosittain Punessa, Intiassa pelattava miesten tennisturnaus. Turnaus järjestettiin ensimmäisen kerran vuonna 1996. Turnauksen aiempia nimiä ovat olleet *Gold Flake Open*, *Tata Open*, *Chennai Open* ja *Aircel Chennai Open*. Nykyisin turnaus kuuluu ATP World Tour 250 -sarjaan.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 

## Aiheesta muualla

* Turnauksen sivut
TeamDrive

**TeamDrive** on suomalainen tiedonjakopalvelu, mikä toteutetaan saksalaisen *TeamDrive Systems GmbH* -yhtiön kehittämällä teknologialla. Monipuolisten ratkaisuvaihtoehtojen ansiosta TeamDrive-palvelu soveltuu niin projektiryhmien, pienten yritysten sekä yhdistysten kuin suurten organisaatioidenkin käyttöön. Palvelun avulla yritys voi tallentaa, jakaa sekä synkronoida yrityksen tärkeät tiedot ja dokumentit turvallisesti kaikkien työntekijöiden ja sidosryhmien välillä. Muita samankaltaisia sovelluksia ovat esim. Dropbox, Windows Live SkyDrive ja Ubuntu One. TeamDrive on saatavissa yleisimmille käyttöjärjestelmille, kuten Microsoft Windows, Mac OS X ja Linux sekä mobiililaitteille iOS ja Android. TeamDrive-palvelua käyttävät mm. lentokonevalmistaja Airbus ja Saksan Punainen Risti.

TeamDrive on toiminnoiltaan ja käyttötarkoitukseltaan hyvin samankaltainen kuin Dropbox. Teknisesti merkittävin ero TeamDriven ja Dropboxin välillä on tietoturva. Kaikki tiedot (myös käyttäjätiedot) ja dokumentit sekä tietoliikenne ovat tietoturvallisesti salattuja (AES-256 salaus). TeamDrive-palvelussa tiedostojen omistus ja käyttöoikeus säilyy kokonaisuudessaan asiakkaalla. Protacon Solutions Oy:lla tai muulla ulkopuolisella toimijalla ei ole juridista oikeutta tai teknistä mahdollisuutta päästä lukemaan tiedostojen sisältöä. TeamDrive muuttaa kaikki tiedostot salattuun muotoon jo ennen niiden siirtämistä TeamDrive-palvelimelle.

## Liiketoimintamallit
TeamDrive tarjoaa yrityksille kaksi erilaista ratkaisumallia, TeamDrive Pilvipalveluna ja TeamDrive Paikallisesti.

TeamDrive Pilvipalveluna tarjoaa valmiiksi ylläpidettävän tiedonjakoratkaisun yrityksille, missä käyttäjämäärä sekä tilan käyttö on rajaton. Kaikki tallennetut tiedostot ovat salattu (AES-256) ja ne tallentuvat **[[Protacon]] Solutions Oy**:n suomalaiselle palvelimelle, eivätkä ne kulje Suomen rajojen ulkopuolelle. Salauksen tuloksena vain yritys itse pääsee käsiksi tallennettuihin tiedostoihin.

TeamDrive Paikallisesti -ratkaisu tarjoaa räätälöidyn palvelinratkaisun. Palvelinratkaisu asennetaan yrityksen laitetiloihin, mihin kaikki tiedot tallennetaan ja missä ne pysyvät yrityksen oman palomuurin takana.

TeamDrive-palvelua on mahdollista kokeilla ilmaiseksi TeamDrive Free -version avulla. TeamDrive Free -versioon sisältyy 2 Gt levytilaa ja sen voi ottaa käyttöön lataamalla ohjelman TeamDriven-verkkosivuilta.

## Aiheesta muualla
* TeamDriven suomenkieliset sivut
* TeamDrive-palvelun tarjoaja Suomessa
* TeamDrive Systems GmbH:n sivut
Neighborhoods

**Neighborhoods** on Blink-182:n kuudes studioalbumi, joka julkaistiin 27. syyskuuta 2011. Se on yhtyeen ensimmäinen studioalbumi kahdeksaan vuoteen. Se on myös yhtyeen ensimmäinen albumi vuoden 2009 paluun jälkeen.

Albumin ensimmäisenä singlenä julkaistiin heinäkuussa 2011 kappale "Up All Night".

Albumi debytoi Yhdysvalloissa Billboard 200 -listan sijalla kaksi 151&nbsp;000 kappaleen myynnillä.

## Kappaleet

## Listasijoitukset

## Arvostelut
* AllMusic: 

## Lähteet

## Aiheesta muualla
* ''Neighborhoods'' discogs.com -sivustolla
Muratinnäive

**Muratinnäive** (*Orobanche hederae*) on lehtivihreätön kasvilaji näiveiden (*Orobanche*) suvussa. Se on euroopanmuratin (*Hedera helix*) loinen.

## Ulkonäkö
Muratinnäive kasvaa 15–30 senttimetriä korkeaksi. Sen varsi on ohut ja väriltään punaruskeanvioletti. Lehdet ovat surkastuneet ruskeiksi ja suomumaisiksi. Ne kasvavat varren alaosassa ja tähkämäinen monikukkainen kukinto sen yläosassa. Kukan teriö on kaareva ja 10–22 millimetriä pitkä, väriltään keltaisen punertavan violetti.

## Levinneisyys
Muratinnäiveen levinneisyysalueeseen kuuluvat Keski- ja Etelä-Eurooppa, Välimerenalue, Kaukasia ja Makaronesia. Pohjoismaissa laji on harvinainen uustulokas, jota tavataan tulokkaana kasvitieteellisissä puutarhoissa ja puistoissa. Ruotsissa se on löydetty ensimmäisen kerran 1960-luvulla Lundissa. Suomessa kasvi on havaittu Helsingissä, Kaisaniemen kasvitieteellisessä puutarhassa.

## Lähteet
* Den virtuella floran: Murgrönssnyltrot (''Orobanche hederae'') 

### Viitteet

## Aiheesta muualla
* Suomen Lajitietokeskus: Muratinnäive – ''Orobanche hederae''
* ITIS: ''Orobanche hederae'' 
* United States Department of Agriculture (USDA): ''Orobanche hederae''
Happomarjannäive

**Happomarjannäive** (*Orobanche lucorum*) on lehtivihreätön kasvilaji näiveiden (*Orobanche*) suvussa. Se on happomarjojen (*Berberis*) juuriloinen.

Happomarjannäive kasvaa 10–30 senttimetriä korkeaksi. Sen varsi on ruskeankellertävä. Kukan teriö on 15–20 millimetriä pitkä, väriltään kellanruskan punakeltainen.

## Levinneisyys
Happomarjannäive on Alpeilta kotoisin oleva laji, jota tavataan Pohjoismaissa harvinaisena tulokkaana kasvitieteellisissä puutarhoissa ja puistoissa. Ruotsissa se on tavattu ensimmäisen kerran 1930-luvulla Lundissa. Suomessa happomarjannäive kasvaa harvinaisena uustulokkaana kasvitieteellisissä puutarhoissa Helsingin Kaisaniemessä ja Turun Ruissalossa.

## Lähteet
* 
* Den virtuella floran: Berberissnyltrot (''Orobanche lucorum'') 

### Viitteet
Dreadnought-huijaus

**Dreadnought-huijaus** oli 7. helmikuuta 1910 toteutettu kepponen, jossa seurapiireissä liikkunut pilailija Horace de Vere Cole ja tämän ystävät vierailivat Britannian laivaston taistelulaiva HMS ''Dreadnoughtilla'' esittäen Abessinian keisaria ja tämän seuruetta. Pila tunnetaan myös nimellä ”Bunga bunga”.

Pilassa olivat mukana Cole ja hänen ystävänsä Adrian Stephen, Anthony Buxton, Guy Ridley, Duncan Grant sekä Adrianin sisar Virginia Stephen, joka tuli myöhemmin tunnetuksi kirjailijana nimellä Virginia Woolf. Joukkio painatti swahilinkieliset käyntikortit ja vuokrasi itselleen kehnot valepuvut. Lisäksi he hankkivat irtoparrat ja tekivät kasvoilleen tumman meikin. Anthony Buxton esitti Abessinian keisaria.

HMS *Dreadnought* oli tapahtuman aikaan ankkuroituna Weymouthinlahdella Dorsetissa. Pilan pääuhrina oli Britannian kotilaivaston komentaja, vara-amiraali sir William May. Hänelle lähetettiin ulkoministeriön nimissä väärennetty sähke, jossa ilmoitettiin Abessinian keisarin välittömästä vierailusta. Paikalle saapunut seurue otettiin juhlallisesti ja protokollan mukaisesti vastaan. Tiettävästi heille ammuttiin tykeillä kunnialaukauksia, joihin he vastasivat huutamalla ”Bunga, bunga!” Koska laivastossa ei tiedetty Abessinian kansallislaulua, sen sijaan esitettiin Sansibarin kansallislaulu. Vierailu oli menestys, vaikka se päättyikin nopeasti, sillä vieraat kieltäytyivät lounaasta ja palasivat takaisin maihin iltarukousta varten. Huijaus ei vierailun aikana paljastunut, vaikka irtoparrat ja -viikset olivat jatkuvasti irtoamaisillaan ja tumma meikki alkoi valua sateessa.

Pari päivää myöhemmin *[[The Daily Mirror]]* -lehti paljasti huijauksen Colen vihjeestä, ja brittilaivaston upseerit joutuivat naurunalaisiksi. Tapaus johti jopa parlamenttikyselyyn, sillä huijaus katsottiin lain rikkomiseksi. Toimenpiteisiin ei kuitenkaan ryhdytty.

## Lähteet
* Gordon, Stuart: *Suuri huijausten kirja*, s. 83–85. Euroword, 1999. .

### Viitteet

## Aiheesta muualla
Mavado

**David Constantine Brooks** (s. 30. marraskuuta 1981 Kingston, Jamaika), taiteilijanimeltään **Mavado**, on jamaikalainen reggaemuusikko, -tuottaja ja näyttelijä. Mavado on We the Best Music Groupissa.
Hän sanoo ihailevansa Bounty Killeriä ja 2Pacia.

## Diskografia
### Albumit
* Gangsta for Life: The Symphony of David Brooks (2007)
* Mr. Brooks...A Better Tomorrow (2009)

### Riddimit
*"Sing Song (Death Row Riddim)" (2010)
*"Everything Inna Hole (Gun Show Riddim)" (2010)
*"Unda Yuh Skirt (Catalog Riddim)" (2010)
*"House Top (Roof Top Riddim)" (2010)
*"Hold Me (Sex Appeal Riddim)" (2010)
*"Can't Believe (Stage Mix Riddim)" (2010)

### Singlet
* "Weh Dem A Do" (2006)
* "Emergensy" (mukana Ace Hood) (2011)
* "Survivor" (mukana Akon) (2011)

## Lähteet

## Aiheesta muualla
*
Shinobi

**Shinobi** voi tarkoittaa jotain seuraavista:

* shinobi eli ninja, japanilainen palkkasotilas
* *[[Shinobi (pelisarja)|Shinobi]]*, Segan videopelisarja
* **, japanilainen elokuva vuodelta 2005
Etelänalvejuuri

**Etelänalvejuuri** (*Dryopteris dilatata*, syn. *D. austriaca*) on suurikokoinen, Euroopassa tavattava saniainen.

## Ulkonäkö ja koko

Etelänalvejuuri on monivuotinen kasvi. Sillä on tiheitten ja usein liuskaisten suomujen peittämä lyhyt maavarsi, joka on pysty tai vaakasuora. Maavarresta kohoaa tummanvihreitä, hieman viistoja, 30–120&nbsp;cm korkeita lehtiä, joiden ruoti on noin puolet lehtilavan pituudesta. Lehtiruoti ja usein myös keskirangan alapinta on runsaiden, keskeltä mustahkojen suomujen peittämä. Lehtilapa on kolmiomaisen puikea ja kolme kertaa parilehdykkäinen. Lehtilavan, lehdyköiden keskiranka ja lehdykät ovat alta harvaan nystykarvaisia. Lehdykät ovat pariosaisia ja niiden muoto vaihtelee puikeista kapeanpuikeisiin. Pikkulehdykät ovat pariosaisia ja muodoltaan usein kuperia, tyvilehdykän ensimmäisen pikkulehdykkäparin alempi pikkulehdykkä on noin kolmasosa lehdykän pituudesta. Itiöpesäkeryhmät ovat pyöreitä ja sijaitsevat lehdyköiden alapuolella ja ovat munuaismaisen katesuomun peittämiä. Etelänalvejuuren itiöt kypsyvät Suomessa kesä-heinäkuussa. Itiöt ovat väriltään tummanruskeita. Muiden alvejuurilajien tapaan myös etelänalvejuuri on myrkyllinen.

Etelänalvejuuri muistuttaa huomattavasti lähisukulaistaan isoalvejuurta (*D. expansa*), jota aikaisemmin pidettiin etelänalvejuuren yhtenä muotona. Etelänalvejuuri myös risteytyy isoalvejuuren kanssa, kuten myös toisen sukulaislajin, metsäalvejuuren kanssa.

## Levinneisyys
Etelänalvejuurta tavataan ainoastaan Euroopassa. Levinneisyysalue ulottuu Pyreneiden niemimaan keski- ja pohjoisosista Romaniaan ja Puolaan, mahdollisesti Länsi-Venäjälle saakka. Eteläisimmät esiintymät ovat Keski-Italiassa ja Pohjois-Kreikassa, pohjoisessa lajia tavataan Britteinsaarilla ja Fennoskandian eteläosissa. Yksittäisiä havaintoja lajista on myös Kaukasukselta. Suomessa etelänalvejuurta kasvaa paikoitellen Etelä- ja Lounais-Suomessa.

## Elinympäristö
Tyypillisiä etelänalvejuuren kasvupaikkoja ovat tuoreet ja soistuneet metsät, purolaaksot ja merenrantakalliot.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Pohjolan kasvien pauloissa: ''Dryopteris dilatata'' - etelänalvejuuri
* Kasviatlas 2020: Etelänalvejuuren levinneisyys Suomessa.
Ajuruohonnäive

**Ajuruohonnäive** (*Orobanche alba*) on lehtivihreätön kasvilaji näiveiden suvussa. Se on kangasajuruohon (*Thymus serpyllum*) loinen.

Ajuruohonnäive kasvaa 5–30 senttimetriä korkeaksi. Sen varsi on väriltään ruskeanpunainen. Kukan teriö on 15–25 millimetriä pitkä, väriltään puna-kellanruskeasta kalpeankeltaiseen. Kukan ylähuulessa on nystykarvoja.

Ajuruohonnäivettä tavataan Keski- ja Etelä-Euroopassa, Pohjoismaissa paikallisesti Gotlannissa ja Öölannissa. Ruotsin saarilla sen kasvupaikkoja ovat alvarien soraikot ja mäntykankaat.

## Lähteet
* 
* Den virtuella floran: Timjansnyltrot (''Orobanche alba'') 

## Aiheesta muualla
* Flora of China: ''Orobanche alba''
Gustaf Melander

**Gustaf Melander** (9. tammikuuta 1861 Kuopio – 25. elokuuta 1938 Helsinki) oli suomalainen fyysikko ja meteorologi, joka toimi Suomen Tiedeseuran Meteorologisen päälaitoksen johtajana 1908–1918 ja Meteorologisen keskuslaitoksen johtajana 1919–1931. 

## Ura
Melanderin vanhemmat olivat yliopettaja Henrik Leopold Melander ja Elise Leontine Enwald. Hän pääsi ylioppilaaksi 1879 Helsingin ruotsalaisesta normaalilyseosta ja valmistui filosofian kandidaatiksi 1885 sekä filosofian lisensiaatiksi ja tohtoriksi 1890, jolloin hänestä tuli myös fysiikan dosentti Helsingin yliopistossa. Ranskaksi julkaistussa väitöstyössään *De la dilation des gaz à des pressions inférieures à la pression atmosphérique* Melander tutki kaasujen laajentumista, myöhemmin hän paneutui mm. suolahiukkasten merkitykseen meriveden tiivistymiselle ilmassa, valon vaikutukseen magneeteille sekä kappaleiden sähköisiin ominaisuuksiin.

Vuonna 1908 Melander nimitettiin tuolloisen Suomen Tiedeseuran Meteorologisen päälaitoksen johtajaksi. Vuoden 1919 alussa Meteorologinen päälaitos muuttui valtion virastoksi (Meteorologiseksi keskuslaitokseksi) ja asetuksella Melander siirtyi keskuslaitoksen johtajaksi, jossa virassa hän oli vuoteen 1931 saakka. Melanderin aloitteesta Sodankylään perustettiin magneettinen observatorio ja Pasilaan meteorologinen leija-asema "Ilmala". Melanderin aikana Suomessa aloitettiin myös kansainvälinen aerologinen ja maamagneettinen tutkimustoiminta.

Melander oli vuosina 1909–1916 Pietarin tiedeakatemian magneettisen komission jäsen. Hän kuului jäsenenä kansainväliseen meteorologien komiteaan ja lukuisiin eurooppalaisiin tieteellisiin yhdistyksiin. Alfred Kordelinin säätiön hallituksen ja tieteellisen jaoston jäsenenä Melander oli vuodesta 1919. Melander teki useita tutkimusmatkoja Ranskaan, Saksaan, Sveitsiin, Italiaan, Itävaltaan, Ruotsiin, Norjaan, Englantiin, Algeriaan ja Madeiran saarelle.

Jo 1890-luvulla Melander oli pitänyt yliopiston fyysis-matemaattisessa osastossa ensimmäisenä henkilönä luentoja suomen kielellä. 1893 hän perusti *Vipuset*-nimisen yhdistyksen kehittämään suomen kieltä fysiikan alalla. Hän oli *Luonto tieteen valossa* -teoksen päätoimittaja ja julkaisi vuonna 1918 kirjan *Nykyajan sääoppi*.

Melanderin puoliso vuodesta 1899 oli Elsa Maria Berg (1876–1953). Hänen veljiään olivat historioitsija K. R. Melander ja valtiopäivämies Henrik Melander. Professori Ilmari Melander oli hänen poikansa.

## Lähteet

 

## Kirjallisuutta
* 

## Aiheesta muualla
*
Kootut runot 1954–2000

**Kootut runot 1954–2000** on vuonna 2001 ilmestynyt Tomas Tranströmerin runojen suomennoskokoelma. Runot on suomentanut Caj Westerberg.

## Lähteet

## Aiheesta muualla
* Raskaista asioista heliumin kielellä . Aamulehti 4.12.1997.
* Rita Dahl: Tranströmerin runojen julkaiseminen on kulttuuriteko. Kiiltomato.net 15.7.2001.
* Tomas Tranströmerin teosten arvioita Helsingin sanomissa.
Carl Gustaf Ottelin

**Carl Gustaf Ottelin** () oli suomalainen pappi ja valtiopäivämies, joka toimi Porvoon piispana.

Ottelinin vanhemmat olivat komissiomaanmittari Adam Ottelin ja Johanna Ingman. Hän opiskeli ensin Turussa ja oli sitten vuonna 1812 Venäjällä kieltä oppimassa Eric Gustaf Ehrströmin kanssa. He julkaisivat 1814 venäjän kieliopin. Ottelin valmistui samana vuonna filosofian kandidaatiksi. 1816 hän julkaisi dosentinväitöskirjaksi tarkoitetun teoksen *De fide religiosa*, jonka Anders Johan Lagus kuitenkin hylkäsi. Ottelin toimi Porvoon lukion lehtorina 1816–1831 ja opetti venäjää ja matematiikkaa. Papiksi hänet vihittiin 1822, ja teologian tohtorin arvon hän sai 1830. Oltuaan Viipurin kirkkoherrana hänet nimitettiin Porvoon piispaksi 1838. Tämä tapahtui laittomasti, koska hän oli vasta neljännellä vaalisijalla. Piispana Ottelin oli kuitenkin tarmokas, ja hän paneutui muun muassa kouluolojen kehittämiseen. Hän osoitti myös ymmärrystä uskonnollisia herätysliikkeitä kohtaan.

Ottelin oli pappissäädyssä edustaja valtiopäivillä 1863. Hänen puolisonsa vuodesta 1819 oli Johanna Frederika Wallenstjerna (k. 1862).

## Lähteet

## Aiheesta muualla
*
Laimjala

**Laimjala** on entinen kunta ja kylä Virossa Saarenmaalla. Laimjala liitettiin osaksi uutta Saarenmaan kuntaa vuoden 2017 lokakuussa. 

Kunnan suurin kylä oli Laimjala ja toiseksi suurin Käo. 22 muuta kylää olivat pienempiä.

## Väestö
Vuonna 2011 Laimjalan kunnassa oli 607 asukasta, joista 600 (98,8 %) oli virolaisia, 2 (0,3 %) venäläisiä ja 3 (0,5 %) muita kansallisuuksia.

## Lähteet
Animal Attraction

**Animal Attraction** on Reckless Loven toinen studioalbumi, joka julkaistiin 5. lokakuuta 2011. Se koostuu 11 kappaleesta, tosin Isossa-Britanniassa julkaistu versio sisälsi bonuskappaleen ”Young & Crazy”.

## Kappaleet

## Kokoonpano
;Yhtye
* Olli Herman – laulu
* Pepe – kitara, taustalaulu
* Jalle Verne – bassokitara, taustalaulu
* Hessu Maxx – rummut, lyömäsoittimet, taustalaulu

;Tuotanto
* Ilkka Wirtanen – tuottaja, äänittäjä, miksaaja, kosketinsoitin, musiikkiohjelmointi
* Juha Heininen – äänittäjä
* Pauli Saastamoinen – masteroija
* Aki Sihvonen – avustava äänittäjä
* Jesse Valo – avustava äänittäjä
* Sami Peräsalo – avustava äänittäjä
* Simo Reunamäki – avustava äänittäjä
* Ville Juurikkala – valokuvat
* Natas – design, grafiikka
* Pekka Ruuska – A&R

## Arvostelut
* Soundi: 
* Imperiumi.net: 9–

## Lähteet

## Aiheesta muualla
* Animal Attraction discogs.com -sivustolla
Leisi (Viro)

**Leisi** on pienkauppala (alevik) ja entinen kunta Virossa Saarenmaalla. Leisin kunnan keskus oli nimeltään Leisi. Kunnassa oli asukkaita 1&nbsp;810 (2015). Leisi liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala. 

Leisin kunnassa oli useita kirkkoja: Karjan Pyhän Katariinan kirkko, ortodoksinen Metskülan kirkko ja ortodoksinen Leisin Pyhän Olgan kirkko.

## Väestö
Vuonna 2011 Leisin kunnassa oli 1 782 asukasta, joista 1 770 (99,3 %) oli virolaisia, 3 (0,2 %) venäläisiä ja 12 (0,7 %) muita kansallisuuksia.

## Lähteet
Pihtla

**Pihtla** on kylä ja entinen kunta Saarenmaalla Virossa. Pihtla liitettiin osaksi uutta Saarenmaan kuntaa vuoden 2017 lokakuussa. 

## Kylät
Pihtlan kunnassa on useita kyliä, kuten Eiste, Ennu, Haeska, Hämmelepa, Iilaste, Ilpla, Kaali, Kailuka, Kangrusselja, Kiritu, Kuusiku, Kõljala, Kõnnu, Laheküla, Leina, Liiva, Liiva-Putla, Masa, Matsiranna, Metsaküla, Mustla, Nässuma, *Pihtla*, Püha, Rahniku, Rannaküla, Reeküla, Reo, Räimaste, Sagariste, Salavere, Sandla, Sauaru, Saue-Putla, Sepa, Sutu, Suure-Rootsi, Tõlluste, Vanamõisa, Väike-Rootsi, Väljaküla.

Kaalin kylässä sijaitsee Kaalin kraatteri.

## Väestö
Vuonna 2011 Pihtlan kunnassa oli 1 305 asukasta, joista 1 287 (98,6 %) oli virolaisia, 6 (0,5 %) venäläisiä ja 6 (0,5 %) muita kansallisuuksia.

## Lähteet
Pöide

**Pöide** on kylä ja entinen kunta Saarenmaan itärannikolla. Kunnan keskus oli Tornimäen kylä. Pöide liitettiin osaksi uutta Saarenmaan kuntaa vuoden 2017 lokakuussa.

Paikkakunnan nähtävyyksin kuuluu Mariankirkko, jota käyttää luterilainen seurakunta. Kirkon edeltäjä rakennettiin 1230-luvulla, ja nykyinen kirkko valmistui sen paikalle 1350-luvulla. Kirkko vaurioitui tulipalossa vuonna 1940, ja kirkon entistystyö suoritettiin vuosina 1958–1961. Paikkakunnalla on myös Tornimäen ortodoksinen kirkko, joka on valmistunut vuonna 1873.

Maailmansotien välisenä aikana Pöiden hautausmaa oli saksalaisten matkailijoiden suosima vierailukohde, koska kirjailija Walter Flex oli sinne haudattuna vuoteen 1940 saakka. Hautausmaalla on myös Aderkasin, Bergin ja Buhrmeisterin suvun hautakappelit 1700-luvun lopulta.

Pöidessä sijaitsee Kahutsin muinaislinnoitus, joka mainitaan Henrikin Liivinmaan kronikassa; paikalla suoritettiin arkeologinen tutkimus vuosina 1990–1992.

Mariankirkon kaakkoispuolella sijaitseva Otin kartano () oli Aderkasin aatelissuvun asuinpaikka 1700-luvulta vuoteen 1919 saakka.

1900-luvun alkupuolella kunnan nimi oli Uuemõisa ().

## Kylät
Pöiden kunnassa oli useita kyliä: Ardla, Are, Iruste, Kahutsi, Kakuna, Kanissaare, Keskvere, Koigi,  Kõrkvere, Kärneri, Kübassaare, Leisi, Levala, Metsara, Mui, Muraja, Neemi, Nenu, Oti, Puka, Pöide, Reina, Sundimetsa, Talila, Tornimäe, Ula, Unguma, Uuemõisa, Veere, Välta.

## Väestö
Vuonna 2011 Pöiden kunnassa oli 794 asukasta, joista 783 (98,6 %) oli virolaisia, 3 (0,4 %) venäläisiä ja 9 (1,1 %) muita kansallisuuksia.

## Lähteet
Tähtikuviot (Miró)

**Tähtikuviot** () on Joan Mirón 23 guassimaalauksen sarja. Sarjan 11 ensimmäistä työtä syntyivät Normandiassa joulukuun 1939 ja toukokuun 1940 välisenä aikana. Myöhemmät 13 työtä valmistuivat Palma de Mallorcassa vuosina 1940–1941. 

## Sarjan teokset

## Syntytausta
Toisen maailmansodan puhjettua vuonna 1939 Miró muutti perheineen Varngevilleen, joka on Normandian rannikolla, muutaman kilometrin päässä Dieppestä. Naapurina oli Georges Braque. Kylässä oli sähkökatkoksia, ja tämä johdatti Mirón hyvin valovoimaiseen ja vaikuttavaan Tähtikuviot-maalaussarjaan. Hän selitti niiden syntyä kirjeessä ystävälleen: "Olin aina nauttinut ikkunoista katselemisesta öisin, taivaan, tähtien ja kuun katselusta, mutta nyt emme voineet enää tehdä tätä, joten maalasin ikkunat sinisellä maalilla ja otin siveltimet ja maalit ja niin alkoi Tähtikuviot-sarjan synty."

Paperille maalatut kuvat ovat elävä ilmaisu Mirón sisäisestä maailmasta, jossa voi tunnistaa koodijärjestelmiä ja symboleita. Näiden maalausten tikkaat olivat aina kiehtoneet häntä, ne olivat olleet metafora hänen yrityksilleen asettaa maalauksensa erilaiselle maailman ymmärtämisen tasolle, polkuna pois arkipäiväisestä realismista. Nyt siitä tuli entistäkin tärkeämpi pakenemisen ele: "Tunsin syvää halua paeta", hän kirjoitti tuosta ajasta. "Suljin itseni sisääni tarkoituksella. Yö, musiikki ja tähdet alkoivat näytellä merkittävää roolia maalausteni viitteinä."

Toukokuun 20. päivänä 1940 Saksan joukkojen lähestyessä hänen onnistui saamaan vaimonsa ja tyttärensä viimeiseen Pariisiin lähtevään junaan. He löysivät myös tilaa Espanjaan menevässä junassa. Mirólla ei ollut aikaa ottaa mukaansa Pariisista muuta kuin rulla tähtimaalauksia. Perhe pääsi siirtymään Palma de Mallorcaan, jossa Miró oli viettänyt lapsuutensa kesiä isovanhempiensa luona, ja jossa hän jatkoi työskentelyä elokuun ensimmäisestä päivästä alkaen yli kaksi kuukautta kestäneen paon jälkeen.

## Vastaanotto
Tähtikuviot oli ensimmäisiä Yhdysvaltoihin sodan jälkeen saapuneita taiteellisia tallenteita, ja ne esitettiin New Yorkissa vuonna 1945. Andre Breton, joka näki ne, puhui siitä, miten "äärimmäisen hämmennyksen aikana" Miró oli paennut "puhtaimman, vähiten muutettavimman" piiriin.

Töiden vaatimattomasta koosta ja muodosta huolimatta sarja oli Mirón siihen mennessä merkittävimpiä teoksia.

Säveltäjä Bobby Previte kirjoitti teossarjan pohjalta 23-osaisen sävellyssarjan ”The 23 Constellations of Joan Miró”, joka julkaistiin levyllä vuonna 2002. 

## Lähteet
René Kuipers

**René Kuipers** (s. 2. helmikuuta 1960) on alankomaalainen ralliautoilija ja Dennis Kuipersin isä. Hän debytoi WRC-sarjassa Mitsubishilla vuonna 2000 Walesin rallissa, jossa hänen sijoituksensa oli 28. Vuosina 2007–2010 hän ajoi yksittäisiä WRC-kilpailuja Subarulla ja Fordilla sijoittuen parhaimmillaan sijalle 24. Vuonna 2011 Kuipers kilpaili WRC-sarjassa omassa Ferm Power Tools World Rally Team -tallissaan. Hän sivusi parasta sijoitustaan WRC-sarjassa sijoittumalla 17:nneksi Akropolis-rallissa.

## Aiheesta muualla
* René Kuipersin tiedot eWRC-results.comissa
The Sound of Madness

__NOTOC__
**The Sound of Madness** on yhdysvaltalaisen Shinedownin vuonna 2008 julkaistu kolmas studioalbumi. Albumi sijoittui Yhdysvaltain albumilistan sijalle 8. Se on myös ylittänyt RIAA:n platinalevyyn vaadittavan miljoonan myydyn levyn rajan. Albumin parhaiten myynyt single "Second Chance" puolestaan ylsi Yhdysvaltain singlelistan sijalle 7.

## Kappaleet
Kaikki kappaleet ovat Brent Smithin ja David Bassettin säveltämiä ja sanoittamia.
#
#
#
#
#
#
#
#
#
#
#

## Kokoonpano
* Brent Smith – laulu
* Zach Myers – kitara
* Eric Bass – basso
* Barry Kerch – rummut

### Vierailevat muusikot
* Chris Chaney – basso
* Tim Pierce – kitara
* Dave Bassett – kitara
* Bobby Huff – kitara ja kosketinsoittimet kappaleessa "Breaking Inside"
* Dale Oliver – kitara kappaleessa "Breaking Inside"
* Rob Cavallo – kitara ja piano kappaleessa "Call Me"
* David Campbell – jousisoitinsovitukset
* Jamie Muhoberac – kosketinsoittimet

## Arvostelut
* About.com: 
* Allmusic: 
* Soundi: 
* Sputnikmusic: 

## Lähteet
Galician kuningaskunta

**Galician kuningaskunta** oli Iberian niemimaan luoteiskolkassa sijainnut valtio, jonka sveevien germaaniheimo perusti vuoden 410 paikkeilla. Visigootit tuhosivat sen vuonna 585, kun viimeinen kuningas Miro oli kuollut. Myöhemmin Galicia perustettiin uudelleen, kun Ferdinand I jakoi valtakuntansa pojilleen. Lopulta Galicia joutui Leónin ja Kastilian kuningaskuntien alaisuuteen, ja nykyään se on Espanjaan kuuluva Galician itsehallintoalue.

## Katso myös
*Luettelo Galician kuninkaista

## Lähteet
*
*
*

### Viitteet
Yoel Razvozov

**Yoel Razvozov** (, s. 5. heinäkuuta 1980 Neuvostoliitto) on israelilainen judoka.

Razvozov sai hopeaa EM-kilpailujen 73&nbsp;kg:n painoluokassa Bukarestissa 2004 ja Rotterdamissa 2005 sekä oli viides Mariborissa 2002. Hän kuului joukkuekilpailun Euroopan-mestaruuden voittaneeseen Israelin joukkueeseen Debrecenissä 2005. Hän sijoittui 73-kiloisissa seitsemänneksi Osakan MM-kilpailuissa 2003. Hän edusti Israelia Ateenan olympialaisissa 2004.

Razvozov voitti maailmancupin kilpailun 73&nbsp;kg:n painoluokassa Leondingissa 2001 ja 81-kiloisissa Minskissä 2010. Hän on sijoittunut maailmancup-, Grand Prix- ja Grand Slam -kilpailuissa lisäksi kolme kertaa toiseksi ja seitsemän kertaa kolmanneksi. Hän on voittanut viisi Israelin-mestaruutta.

## Lähteet
Agit-Cirk

**Agit-Cirk** on suomalainen sirkus- ja musiikkiyhdistys, joka perustettiin vuonna 2005. Yhdistyksen perustivat sirkustaiteilijat Sakari Männistö ja Marjo Ylikorva sekä muusikko Samuli Jokinen. Yhdistys toimii laajasti ympäri Suomea, tällä hetkellä jäsenet asuvat Turussa, Tampereella, Joensuussa, Helsingissä, sekä Rovaniemellä. Agit-Cirkin kotipaikkakunta on Rovaniemi.

Agit-Cirkin esityksiä on nähty Suomen ja Pohjoismaiden lisäksi mm. Tšekissä, Belgiassa, Italiassa, Saksassa, Englannissa ja Venäjällä.

## Katso myös
*Sirkus

## Aiheesta muualla
*Yhdistyksen kotisivu